A Pápai Református Kollégium Gimnáziuma, Művészeti Szakgimnázium és Diákotthonában folyó pedagógiai munka eredményességének értékelése, az intézmény Pedagógiai Programjában meghatározott feladatok alapján a 2019-2020. tanévben.

A 2019-2020. tanév sok új lehetőséggel indult. Befejeződött a konyha rekonstrukciója, szeptembertől birtokba vehették a diákok és munkatársak a szép konyhát és ebédlőt. Szakemberek véleménye szerint is a környék legmodernebb konyhája került átadásra, a beüzemelésért köszönetet mondunk Baráth Julianna intézmény vezető asszonynak, Lehőcz Irén gazdaság vezető asszonynak és Szalai Tiborné élelmezésvezető asszonynak.

Nem csak körülmények kezdődtek új dologgal, elindult 9. évfolyamon a nyelvi előkészítő osztály.

Folytatódott az együttműködés a Pannonia Reformata Múzeummal, tovább tervezték a gyülekezetekkel való kapcsolatok felfrissítését. Sok színes program, bemutató, kiállítás, gólyabál, szalagtűző alkalom, kollégiumi vasárnap valósult meg.

Isten kegyelméből minden ment a tervek szerint. És akkor…

A második félévben olyan helyzettel szembesültünk, amit, ha egy tudományos -fantasztikus regényben olvasunk, akkor azt mondtuk volna, hogy igen, ennek a regényírónak igazán élénk a fantáziája, és kezünkből letéve a könyvet, „ vissza a valóságba” felkiáltással indultunk volna tovább a hétköznapi tennivalók közé.

És ahogy már, ez sok esetben megtörtént, a legélénkebb fantáziával megáldott írót is túlszárnyalta az élet. Ezt történt velünk a korona vírus világjárvány következményeként. Megtörtént az elképzelhetetlen, háború és tömegkatasztrófa nélkül bezárásra kerültek a köznevelési intézmények is, pontosabban 2020. március 16-tól át kellett állni digitális oktatásra.

Ebben a helyzetben az intézményvezetése a fenntartó jóváhagyásával, úgy döntött, hogy a már több református iskolában is alkalmazott Office 365 Teams rendszert használjuk virtuális tanteremként a hivatalos adminisztrációra a KRÉTA rendszert.

Egy hét alatt sikerült a megfelelő hozzáféréseket kiosztani, ezúton is szeretnénk megköszönni Ferenczi Alpár igazgatóhelyettes úrnak és Szabó Csaba rendszergazdának türelmes munkáját, amit nem csak a bevezetésnél tapasztalhattak meg pedagógusok és diákok, szülők egyaránt, hanem a működés során is mindenben segítették az új oktatási formát.

Köszönettel tartozunk a szülőknek is akikhez „beköltözött” az iskola és ők igyekeztek a tanulás feltételeit biztosítani gyermekeik számára.

Ettől kezdve minden megváltozott.

Az érettségi vizsgák csak írásban történtek, ez alól kivétel volt a hittan és a testnevelés, valamint azok a diákok vizsgázhattak szóban, akiknek írásbeli számonkérés alól szakértői felmentésük volt.

Az érettségi vizsgák ebben az évben is jól sikerültek, az emelt szintű vizsgák száma megnőtt, hiszen a felsőoktatásba bekerülni csak emelt szintű érettségivel lehetett.

Nagyon hiányzott a művészeti képzésben résztvevők vizsgái, kiállításai, különösen igaz volt ez a néptáncosokra.

Sok ötlet, lelemény, plusz munka kellett ahhoz, hogy a közösségi alkalmakat miként lehet az online térben megtartani, csendes nap, ballagás, szülői értekezlet….

A kompetencia eredmények kiegyensúlyozott, az országos átlag feletti eredményeket mutatnak.

file:///C:/Users/barath/Downloads/IntezmenyiOsszefoglalo₀37178\_OKM2019.pdf

Isten iránti hálával köszöni meg a Dunántúli Református Egyházkerület vezetése, közössége az intézmény vezetésének, pedagógusoknak, munkatársaknak, szülőknek, diákoknak helytállását ezekben a rendkívüli időkben!

Pápa, 2020. augusztus 28.

Dunántúli Református Egyházkerület